Държавен вестник, бр. 28, 2016 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  28
Член 5
Суброгация
5.01. До степента, до която Гарантът извърш-
ва плащане към Банката по тази Гаранция, 
Гарантът се суброгира в правата, включително 
обезпечителните права, на Банката във връз-
ка с нейните искове срещу Гарантираните 
длъжници. Това право на суброгация не може 
да бъде упражнявано във вреда на Банката.
5.02. При всяка Гаранция от трета страна 
Банката изключва каквото и да било право 
на принос към Гарантите от Трета страна 
гарант и изключва каквото и да било друго 
право на искане на парично обезщетение от 
Трета страна гарант към Гарантите. Банката 
обезщетява Гарантите за каквито и да било 
техни задължения към Трети страни гаранти, 
възникнали във връзка с тази Гаранция. 
5.03. Когато Гарантите са суброгирани в 
правата на Банката, Банката при поискване 
от Гарантите администрира и управлява съ-
ответните обезпечения по реда на член 5.01 
съгласно сроковете и условията на Споразу-
мението за администриране на просрочията 
от Котону ІІI.
5.04. Гарантите и Банката се договарят да 
прилагат Споразумението за администриране 
на просрочията от Котону ІІI по отношение 
на всички действия по възстановяване, ини-
циирани от Банката във връзка със Заемните 
споразумения, обезпечени от тази Гаранция.
5.05. Като част от суброгацията при възник-
ване на невъзможност за трансфер на валута, 
както е определено в Анекс 3, се прилага 
следната разпоредба: 
Когато Гарантирана сума стане дължима 
и когато Гарантираният длъжник при усло-
вия, приемливи за Банката, депозира в полза 
на Банката сума в размер, равняващ се на 
Гарантираната сума, или финансов актив 
с еквивалентна стойност в местна валута, 
във валутата на Заема или в друга свободно 
конвертируема валута и този депозит или 
друг актив не може да бъде преведен или 
конвертиран, Гарантите упълномощават с 
настоящото Банката да ограничи претенциите 
на Гарантите по отношение на частта от Га-
рантираната сума, съответстваща на размера 
на депозираната сума или актив, до размера 
на този депозит или друг актив. 
Член 6
Такси и разходи
6.01. Каквито и да било фискални такси и 
други разходи, възникнали във връзка с осъ-
ществяването, изпълнението или привежда-
нето в действие на тази Гаранция, се поемат 
от Гарантите, пропорционално на техните 
Пропорционални участия. 
6.02. Гарантите обезщетяват Банката за 
всички такси и разходи, поети от Банката 
при възстановяването на Гарантирани суми, 
в съответствие със Споразумението за адми-
нистриране на просрочията от Котону ІІI. 
Член 7
Приложимо право
7.01. Настоящата Гаранция се ръководи от 
и тълкува в съответствие с общите за зако-
нодателствата на държавите членки основни 
принципи. 
Член 8
Юрисдикция
8.01. Който и да било спор между страните 
по тази Гаранция, който не може да бъде раз-
решен своевременно и приятелски, се отнася 
за решение пред Съда на Европейския съюз 
съгласно член 272 от Договора за функцио-
нирането на Европейския съюз. 
Член 9
Поверителност
9.01. Предвид обстоятелството, че част от 
информацията, обменяна в контекста на тази 
Гаранция може да бъде поверителна и дори 
до известна степен чувствителна в търговско 
отношение, Банката и Гарантите се задъл-
жават да се въздържат да разкриват пред 
трети страни, без предварителното писмено 
съгласие на другата страна, информацията, 
предоставена им в контекста на тази Гаран-
ция. Това задължение обаче не засяга обмена 
на информация, който се изисква по силата 
на закон или по силата на разпореждане на 
компетентен съд. 
Член 10
Уведомления и кореспонденция
10.01. Уведомленията и друга кореспонден-
ция до Гарантите или до Банката, посочени 
по-долу, се изпращат с препоръчано писмо 
или други признати средства за комуникация, 
адресирани до получателя на посочения по-
долу адрес: 
За Гаранта:	
Съответния му адрес,
	
посочен в Анекс 1
За Банката:	
100, boulevard Konrad
	
Adenauer 
	
L-2950 Luxembourg
Каквато и да било промяна на посочените 
по-горе адреси ще бъде в сила само след като 
за нея писмено са уведомени другите страни.
Преамбюлът и петте Анекса представляват 
неразделна част от тази Гаранция.